રિલાયન્સ જિયો પોતાના 4જી નેટવર્કને મજબૂત કરવા અને ગામડાંઓ તથા દૂરના વિસ્તારોમાં 4જી ઈન્ટરનેટ સેવા ઉપલબ્ધ કરાવવા માટે હવે સેટેલાઈટનો ઉપયોગ કરશે. હ્યૂગ્સ કોમ્યુનિકેશન (ઇંઈઈંક) અને ઈન્ડિયન સ્પેસ રિસર્ચ ઓર્ગેનાઈઝેશન (ઈંજછઘ)ની ટેકનિકની મદદથી જિયો પોતાના પ્રકારની પહેલી સેટેલાઈટ આધારિત નેટવર્ક સેવા શરૂ કરશે. મુકેશ અંબાણીની ટેલિકોમ કંપની રિલાયન્સ જિયો 400થી વધારે એલટીઈ સાઈટ્સને જોડવા જઈ રહી છે, જે ઘરતી પર હાલના બેકહોલ સર્વિસીસની પહોંચથી બહાર છે. આ સમયે આ નેટવર્ક ઘણી સાઈટ્સ પર ડેપ્લોયમેન્ટનું કામ કરી રહ્યું છે. જિયોએ એવી જગ્યાઓ પર 4જી નેટવર્ક માટે સેટેલાઈટ બેકહોલનું સેટ-અપ કરાવવા માટે હ્યૂગ્સ કોમ્યૂનિકેશનને 10 મિલિયન ડોલરથી વધારેનો કોન્ટ્રાક્ટ સોંપ્યો છે.